Title: กฎกระทรวง ฉบับที่ 4 (พ.ศ. 2542) ออกตามความในพระราชบัญญัติการฟื้นฟูสมรรถภาพคนพิการ พ.ศ. 2534

กฎกระทรวง

กฎกระทรวง
ฉบับที่
4 (พ.ศ. 2542)
ออกตามความในพระราชบัญญัติการฟื้นฟูสมรรถภาพคนพิการ
พ.ศ.
2534
---------------

                        อาศัยอำนาจตามความในมาตรา
17 (1) และมาตรา 20 แห่งพระราชบัญญัติการฟื้นฟู
สมรรถภาพคนพิการ พ.ศ. 2534
รัฐมนตรีว่าการกระทรวงแรงงานและสวัสดิการสังคมออก
กฎกระทรวงไว้ ดังต่อไปนี้
                        ข้อ
1  อาคาร สถานที่ ยานพาหนะ
หรือบริการสาธารณะอื่นที่เจ้าของจะมีสิทธิหัก
เงินค่าใช้จ่ายเป็นสองเท่าของเงินที่เสียไปเพื่อจัดให้มีอุปกรณ์ที่อำนวยความสะดวกโดยตรงแก่คนพิการ
ออกจากเงินได้สุทธิหรือกำไรสุทธิของปีที่ค่าใช้จ่ายนั้นเกิดขึ้นตามประมวลรัษฎากรตามมาตรา
18
ต้องมีลักษณะตามข้อ 2 ข้อ 3 หรือข้อ 4 โดยมีอุปกรณ์ที่อำนวยความสะดวกโดยตรงแก่คนพิการและ
มีสัญลักษณ์สากลตามข้อ 6 และข้อ 7 ด้วย
                        ข้อ
2 
ลักษณะอาคารที่ต้องมีอุปกรณ์ที่อำนวยความสะดวกโดยตรงแก่คนพิการ ได้แก่
อาคารของสถานสงเคราะห์คนพิการหรือคนชรา
สถานศึกษาสำหรับคนพิการ โรงพยาบาล โรงแรม
หอประชุม สถานศึกษา สถานีขนส่งมวลชน
และอาคารในลักษณะอื่นใดตามที่กฎหมายว่าด้วย
การควบคุมอาคารกำหนด
                        ข้อ
3 
ลักษณะสถานที่ที่ต้องมีอุปกรณ์ที่อำนวยความสะดวกโดยตรงแก่คนพิการ ได้แก่
                        (1)
สวนสาธารณะ สวนสัตว์ หรือสถานที่ที่ให้บริการทำนองเดียวกัน
                        (2)
สถานที่อื่นใดที่ได้จัดไว้เพื่อให้บริการสาธารณะหรือให้ประชาชนกลุ่มหนึ่งกลุ่มใด
ซึ่งอาจมีคนพิการรวมอยู่ด้วยได้ใช้บริการ
                        ข้อ
4 
ลักษณะยานพาหนะที่ต้องมีอุปกรณ์ที่อำนวยความสะดวกโดยตรงแก่คนพิการ
ได้แก่
                        (1)
รถยนต์สาธารณะและรถยนตร์บริการตามกฎหมายว่าด้วยรถยนตร์
                        (2)
รถที่ใช้ในการขนส่งผู้โดยสารประเภทการชนส่งประจำทางและไม่ประจำทาง
ตามกฎหมาย
                        (3)
รถไฟหรือรถไฟฟ้าตามกฎหมายว่าด้วยการนั้น
                        (4)
เรือโดยสารตามกฎหมายว่าด้วยการเดินเรือในน่านน้ำไทย
                        (5)
อากาศยานขนส่งตามกฎหมายว่าด้วยการเดินอากาศ
                        ข้อ
5 
ลักษณะบริการสาธารณะที่ต้องมีอุปกรณ์ที่อำนวยความสะดวกโดยตรงแก่
คนพิการ ได้แก่ บริการสาธารณะอื่นนอกจากอาคาร สถานที่
หรือยานพาหนะ ตามข้อ 2 ข้อ 3 หรือข้อ 4
ที่ได้จัดไว้เพื่อให้บริการสาธารณะหรือให้ประชาชนกลุ่มหนึ่งกลุ่มใดซึ่งอาจมีคนพิการรวมอยู่ด้วย
ได้ใช้บริการ เช่น โทรศัพท์สาธารณะ ตู้ไปรษณีย์
                        ข้อ
6  อุปกรณ์ที่อำนวยความสะดวกโดยตรงแก่คนพิการให้เป็นไปตามระเบียบที่
คณะกรรมการฟื้นฟูสมรรถภาพคนพิการกำหนด
เว้นแต่ในกรณีที่กฎหมายที่ควบคุมอาคาร สถานที่
ยานพาหนะ
หรือบริการสาธารณะอื่นจะได้กำหนดอุปกรณ์ที่อำนวยความสะดวกโดยตรงแก่คนพิการ
ไว้โดยเฉพาะและมีมาตรฐานไม่ต่ำกว่าที่คณะกรรมการฟื้นฟูสมรรถภาพคนพิการกำหนด
                        ข้อ
7  ให้เจ้าของอาคาร สถานที่ ยานพาหนะ
หรือบริการสาธารณะอื่น ที่จัดให้มี
อุปกรณ์ที่อำนวยความสะดวกโดยตรงแก่คนพิการ
จัดให้มีสัญลักษณ์ที่แสดงให้เห็นว่ามีอุปกรณ์ที่
อำนวยความสะดวกโดยตรงแก่คนพิการด้วย
                        สัญลักษณ์ตามวรรคหนึ่ง
รวมทั้งขนาดและตำแหน่งที่แสดงของสัญลักษณ์ดังกล่าว
ให้เป็นไปตามระเบียบที่คณะกรรมการฟื้นฟูสมรรถภาพคนพิการกำหนด

                                                            ให้ไว้
ณ วันที่ 3 ธันวาคม พ.ศ. 2542

พลตำรวจตรี วุฒิ สุโกศล

รัฐมนตรีว่าการกระทรวงแรงงานและสวัสดิการสังคม

+------------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่มาตรา 17 (1) แห่งพระราชบัญญัติ
การฟื้นฟูสมรรถภาพคนพิการ พ.ศ. 2534 บัญญัติให้ลักษณะอาคาร
สถานที่ ยานพาหนะ หรือบริการ
สาธารณะอื่นที่ต้องมีอุปกรณ์ที่อำนวยความสะดวกโดยตรงแก่คนพิการเป็นไปตามที่กำหนดใน
กฎกระทรวง เพื่อเป็นการอำนวยความสะดวกแก่คนพิการ
สมควรดำเนินการให้เป็นไปตามบทบัญญัติ
ดังกล่าว 
จึงจำเป็นต้องออกกฎกระทรวงนี้